ขอให้ประชาชนที่อาศัยอยู่ในพื้นที่เสี่ยงภัยเฝ้าระวังฝนตกหนักสะสม อาจทำให้เกิดน้ำท่วมฉับพลันน้ำป่าไหลหลากในช่วงสัปดาห์นี้
นายเมธี มหายศนันท์ ผู้อำนวยการกองพยากรณ์อากาศ กรมอุตุนิยมวิทยา เปิดเผยถึงสภาพอากาศของประเทศไทยว่า ตั้งแต่วันนี้ (25 ส.ค.64) -30 ส.ค. นี้ ล่องมรสุมจะเลื่อนปกคลุมประเทศไทยอีกครั้ง ประกอบกับลมมรสุมตะวันตกเฉียงใต้มีกำลังแรงขึ้น ทำให้ปริมาณฝนในหลายพื้นที่เพิ่มขึ้น โดยภาคเหนือ ภาคตะวันออกเฉียงเหนือและภาคตะวันออก ปริมาณฝนร้อยละ  60-70 ของพื้นที่ มีฝนตกหนักบางแห่ง ขณะที่ ภาคกลาง ปริมาณฝนร้อยละ 40-60 ของพื้นที่  ส่วนภาคใต้ ปริมาณฝนร้อยละ 60-70 ของพื้นที่และมีฝนตกหนักบางแห่งโดยเฉพาะจังหวัดระนอง พังงาและภูเก็ต ขอให้ประชาชนที่อาศัยอยู่ในพื้นที่เสี่ยงภัยติดตามสภาพอย่างใกล้ชิด อาจเกิดน้ำท่วมฉับพลันน้ำป่าไหลหลากได้ผู้อำนวยการกองพยากรณ์อากาศ กรมอุตุนิยมวิทยา กล่าวด้วยว่า สำหรับพายุในอ่าวเบงกอลและทะเลจีนใต้ขณะนี้ยังไม่มีเข้ามาในประเทศ มีเพียงหย่อมความกดอากาศต่ำและล่องมรสุมที่ส่งผลกระทบทำให้ประเทศไทยมีฝนเพิ่มขึ้น